Einnig koma reglulega út íslenskar bækur á erlendum tungum án styrkja , svo fjöldi verka er mun meiri en þýðingastyrkirnir gefa til kynna . Tungumálin sem íslensku verkin verða þýdd á , með stuðningi Miðstöðvar íslenskra bókmennta , eru albanska , amharíska , arabíska , armenska , aserska , búlgarska , danska , enska , finnska , franska , færeyska , georgíska , gríska , hebreska , hollenska , ítalska , kínverska , króatíska , lettneska , makedónska , norska , portúgalska , pólska , rússneska , spænska , sænska , tékkneska , tyrkneska , ungverska , úkraínska og þýska . Á meðfylgjandi mynd má sjá dæmi um nýlegar þýðingar , en vikulega berast til Miðstöðar íslenskra bókmennta eintök af íslenskum bókum í erlendum þýðingum , sem hlotið hafa þýðingastyrki Miðstöðvarinnar .